
谞讚专讬诐 注讝 注"讗 - 驻讬专讜砖 砖讟讬讬谞讝诇抓

讗 转谞谉 讛转诐 [砖谞讬谞讜 讘诪砖谞讛 砖诐] 讘诪住讻转 砖讘转: 讗讘 讗讜 讘注诇 诪驻讬专讬谉 谞讚专讬诐 讘砖讘转, 讜谞砖讗诇讬谉 诇讞讻诐 诇讛转讬专 诇谞讚专讬诐 砖讛谉 诇爪讜专讱 讛砖讘转. 讗讬讘注讬讗 诇讛讜 [谞砖讗诇讛 诇讛诐 诇诇讜诪讚讬诐] : 讛讗诐 诪讛 砖谞讗诪专 "诇爪讜专讱 讛砖讘转" 诪转讬讬讞住 诇砖转讬 讛讛诇讻讜转, 诇讜诪专 讻讬 讗祝 诪驻讬专讬谉 谞讚专讬诐 讘砖讘转 讚讜讜拽讗 讻讗砖专 讛诐 诇爪讜专讱 讛砖讘转, 讗讜 讚诇诪讗 [砖诪讗] 讛讚讘专 诪转讬讬讞住 专拽 诇讛转专转 讞讻诐 讗讘诇 讛驻专讛 讘砖讘转 谞注砖讬转 讗驻讬诇讜 砖诇讗 诇爪讜专讱 讛砖讘转?


 讜诪爪讬注讬诐:  转讗 砖诪注 [讘讜讗 讜砖诪注] 驻转专讜谉 诇砖讗诇讛 诪诪讛 讚转谞讬 [砖砖谞讛] 专讘 讝讜讟讬 讚讘讬 [诪讘讬转 诪讚专砖讜] 砖诇 专讘 驻驻讬 讘专讬讬转讗 讝讜: 讗讬谉 诪驻讬专讬谉 谞讚专讬诐 讗诇讗 诇爪讜专讱 讛砖讘转. 讗诪专 专讘 讗砖讬: 讛讗 [讛专讬] 诇讗 转谞谉 讛讻讬 [砖谞讬谞讜 讻讱 讘诪砖谞讛], 砖砖谞讬谞讜: 谞讚专讛 注诐 讞砖讬讻讛 鈥�/b> 诪驻专 诇讛 注讚 砖诇讗 转讞砖讱, 讜讗诐 讞砖讻讛 讜诇讗 讛驻专 砖讜讘 讗讬谞讜 讬讻讜诇 诇讛驻专. 讜讗讬 讗诪专转 [讜讗诐 讗讜诪专 讗转讛] 讻讬 诇爪讜专讱 讛砖讘转 鈥�/b> 讗讬谉 [讻谉] 诪驻专, 砖诇讗 诇爪讜专讱 讛砖讘转 鈥�/b> 诇讗 讬驻专, 诪讗讬 讗讬专讬讗 [诪讛 砖讬讬讱] 诪讚讜注 砖谞讛 砖讚讜讜拽讗 诪砖 讞砖讻讛 讗讬谞讜 讬讻讜诇 诇讛驻专? 讜讛专讬 讗驻讬诇讜 讘转讜讱 讛讬讜诐 讗讬谞讜 讬讻讜诇 诇讛驻专 谞讚专讬诐 砖讛诐 砖诇讗 诇爪讜专讱 讛砖讘转!


 讜诪砖讬讘讬诐: 诪讞诇讜拽转  转谞讗讬 [转谞讗讬诐] 讛讬讗 讘讛驻专讛 讘砖讘转 砖诇讗 诇爪讜专讱 讛砖讘转, 砖砖谞讬谞讜: 讛驻专转 谞讚专讬诐 讻诇 讛讬讜诐, 专' 讬讜住讬 讘专' 讬讛讜讚讛 讜专' 讗诇注讝专 讘专' 砖诪注讜谉 讗诪专讜: 诪注转 诇注转.


诇诪讗谉 讚讗诪专 [诇讚注转 诪讬 砖讗讜诪专] 讻诇 讛讬讜诐 鈥�/b> 讗讬谉 [讻谉], 讟驻讬 [讬讜转专 诪讝讛] 鈥� 诇讗, 讗驻讬诇讜 谞讚专讬诐 砖诇讗 诇爪讜专讱 讛砖讘转 讛专讬讛讜 诪驻专, 砖讛专讬 讗讬谞讜 讬讻讜诇 诇讛驻专 谞讚专讬诐 讗诇讛 讙诐 讗讞专 讛砖讘转. 诇诪讗谉 讚讗诪专 诪注转 诇注转 诇爪讜专讱 讛砖讘转 讗讬谉 砖诇讗 诇爪讜专讱 讛砖讘转 诇讗.


讘 讘讛诪砖讻讛 砖诇 讗讜转讛 诪砖谞讛 讘诪住讻转 砖讘转 砖谞讬谞讜: 讜谞砖讗诇讬谉 诇谞讚专讬诐 砖讛谉 诇爪讜专讱 讛砖讘转. 讗讬讘注讬讗 诇讛讜 [谞砖讗诇讛 诇讛诐 诇诇讜诪讚讬诐] : 讛讗诐 诪讚讜讘专 讚讜讜拽讗 讻砖诇讗 讛讬讛 诇讛诐 诇砖讜讗诇讬诐 驻谞讗讬 诇讛讬砖讗诇 注诇 谞讚专讬诐 讗诇讛 诇驻谞讬 讛砖讘转, 讗讜 讚诇诪讗 [砖诪讗] 讗驻讬诇讜 讻砖讛讬讛 诇讛诐 驻谞讗讬? 讜诪砖讬讘讬诐: 转讗 砖诪注 [讘讜讗 讜砖诪注] 驻转专讜谉 诇讚讘专 诪诪讛 讚讗讬讝讚拽讬拽讜 诇讬讛 专讘谞谉 [砖谞讝拽拽讜 诇讜 讞讻诪讬诐] 诇讘专讬讛 [诇讘谞讜] 砖诇 专讘 讝讜讟专讗 讘专讬讛 [讘谞讜] 砖诇 专讘 讝注讬专讗 诇讛转讬专 谞讚专 讘砖讘转 讗驻讬诇讜 讘谞讚专讬诐 砖讛讬讛 诇讛诐 驻谞讗讬 诇讛讬砖讗诇 注诇讬讛诐 诪讘注讜讚 讬讜诐.


讜注讜讚 讘注谞讬谉 谞讚专讬诐 讘砖讘转, 住讘专 专讘 讬讜住祝 诇诪讬诪专 [诇讜诪专] : 诪讛 砖讗诪专讜 讻讬 谞砖讗诇讬谉 诇讞讻诐 注诇 谞讚专讬诐 讘砖讘转, 讘驻谞讬 讬讞讬讚 诪讜诪讞讛 鈥�/b> 讗讬谉 [讻谉] 讛讜转专 讛讚讘专, 讗讘诇 诇讛转讬专 讘砖诇砖讛 讛讚讬讜讟讜转 鈥�/b> 诇讗 讛讜转专 讘砖讘转, 诪砖讜诐 讚诪转讞讝讬 讻讚讬谞讗 [砖谞专讗讛 讛讚讘专 讻讚讬谉] 砖讗讜住驻讬诐 砖诇讜砖讛 讗谞砖讬诐 诇讚讜谉 讘讚讘专, 讜讗讬谉 讚谞讬诐 讘砖讘转.


讗诪专 诇讬讛 [诇讜] 讗讘讬讬: 讻讬讜谉 讚住讘讬专讗 诇谉 [砖住讘讜专讬诐 讗谞讜] 讜驻讜住拽讬诐 砖诪转讬专讬诐 谞讚专讬诐 讗驻讬诇讜 诪注讜诪讚, 讜讗驻讬诇讜 讗诐 讛讬讜 讛诪转讬专讬诐 拽专讜讘讬诐 讛驻住讜诇讬诐 诇讚讜谉 讗讜转讜 讗讚诐, 讜诪转讬专讬诐 谞讚专讬诐 讗驻讬诇讜 讘诇讬诇讛 砖讗讬谉 讚谞讬诐 讘讜 鈥� 讗诐 讻谉 诇讗 诪转讞讝讬 讻讚讬谞讗 [讗讬谉 讛讚讘专 谞专讗讛 注讜讚 讻讚讬谉] 诇驻讬 砖讗讬谉 讚谞讬诐 讗诇讗 诪讬讜砖讘, 讜讘讻砖专讬诐, 讜讘讬讜诐, 讜诇讻谉 讗驻砖专 诇讛转讬专 讘砖讘转 讗驻讬诇讜 讘驻谞讬 砖诇讜砖讛 讛讚讬讜讟讜转.


讗诪专 专' 讗讘讗 讗诪专 专讘 讛讜谞讗 讗诪专 专讘: 讛诇讻讛 讛讬讗 砖诪驻讬专讬谉 谞讚专讬诐 讘诇讬诇讛. 讜转讜讛讬诐: 诪讛 爪讜专讱 诇讛砖诪讬注 讛诇讻讛 讝讜? 讜讛讗 诪转谞讬转讬谉 [讜讛专讬 诪砖谞转谞讜] 讛讬讗: 谞讚专讛 讘诇讬诇讬 砖讘转 讬驻专 讘诇讬诇讬 砖讘转! 讗诇讗 讗讬诪讗 [讗诪讜专] 砖讻讱 讛讬转讛 讛诇讻转讜 砖诇 专讘: 讛诇讻讛, 谞砖讗诇讬谉 诇讞讻诐 诇讛转讬专 谞讚专 讘诇讬诇讛.


讗诪专 诇讬讛 [诇讜] 专' 讗讘讗 诇专讘 讛讜谞讗: 讛讗诐 讗诪专 专讘 讛讻讬 [讻讱]? 讗诪专 诇讬讛 [诇讜] : 讗讬砖转讬拽 [砖转拽] 专讘 讘砖注讛 砖谞讗诪专讛 诇驻谞讬讜 讛诇讻讛 讝讜. 讗诪专 诇讬讛 [诇讜] 专' 讗讘讗 砖讜讘, 砖诇讗 讛讬讛 讘讟讜讞 砖砖诪注 讛讬讟讘 讗转 讛讚讘专: 讛讗诐 讗讬砖转讬拽 拽讗 讗诪专转 [砖转拽 讗诪专转] 讜讻讬讜谉 砖诇讗 讚讞讛 讗转 讛讚讘专 诪砖诪注 砖讗祝 讛讜讗 住讘讜专 砖讻讱 讛讛诇讻讛, 讗讜 砖转讬 拽讗诪专转 [砖转讛 讗诪专转], 讻诇讜诪专 砖讛讬讛 砖讜转讛 讘讗讜转讛 砖注讛, 讜诇讗 谞驻谞讛 诇注住讜拽 讘讚讘专, 讜砖转讬拽转讜 讗讬谉 诪砖诪注讛 砖讛讜讗 诪住讻讬诐?


 讻讚讬 诇讘专专 讗转 讚注转讜 砖诇 专讘 讘注谞讬谉 讝讛, 诪讘讬讗讬诐 诪讛 砖讗诪专 专讘 讗讬拽讗 讘专 讗讘讬谉: 讗讬讝讚拽讬拽 诇讬讛 [谞讝拽拽 诇讜] 专讘 诇专讘讛 诇讛转讬专 诇讜 谞讚专

